গত ১৫ জুন তথা ঈদুল ফিতরের আগের রাত ১২টার দিকে সেই দোকানে যান জহিরুল। এ সময় তাঁকে কিছুটা উদ্ভ্রান্ত দেখা যায়। তিনি সাদিকের কাছে একটি বড় পলিথিন চান। সাদিক তাঁকে ১৫-২০টি চিপস রাখার একটি বড় পলিথিন দেন। পলিথিন নিয়ে যাওয়ার কিছু সময় পরই সাদিক দেখতে পান তাঁর দোকানের সামনে দিয়ে জহিরুল কাঁধে করে কিছু একটা নিয়ে যাচ্ছেন। তিনি ভাবেন পাশেই আবর্জনা ফেলার জায়গা সেখানে বাড়ির কিছু হয়তো তিনি ফেলতে যাচ্ছেন। সেই আবর্জনার কাছেই রাখা ছিল তিনটি ঢাকনাওয়ালা ভ্যানগাড়ি। কিন্তু পরদিন নিনাদের লাশ পাওয়ার পর তিনি ঘটনা বুঝতে পারেন। এরই মধ্যে পুলিশের কথা হয় সেই সাদিকের সঙ্গে।